ด่วน! วันนี้แนะเลี่ยงเส้นทางรอบสนามหลวง พิธีสวนสนามฯ ปี 58
ด่วน! วันนี้แนะเลี่ยงเส้นทางรอบสนามหลวง พิธีสวนสนามฯ ปี 58
3 ธ.ค. 2558

กองทัพบก แจ้งปิดการจราจร จัดกิจกรรมเฉลิมพระเกียรติ พระบาทสมเด็จพระเจ้าอยู่หัว ของทหารรักษาพระองค์ ประจำปี 2558 ในวันนี้ (3 ธ.ค. 2558) ตั้งแต่เวลา 12.00 – 18.00 น. โดยจะปิดถนนเป็นบางช่วงโดยรอบท้องสนามหลวง ดังนี้
เวลา 15.30 – 16.30 น. จะปิดการจราจรเพื่อจัดแถวทหารและเดินเข้าสู่พื้นที่ประกอบพิธี ตั้งแต่ ถนนสนามไชย ถนนเจริญกรุง ถนนท้ายวัง ถนนพระพิพิธ ถนนหน้าพระลาน ถนนราชดำเนินใน และ ถนนหน้าพระธาตุ
เวลา 16.30 – 17.30 น. ในระหว่างการประกอบพิธีในท้องสนามหลวง จะปิดการจราจรใน ถนนหน้าพระลาน ถนนราชดำเนินใน และ ถนนหน้าพระธาตุ
เวลา 17.30 – 18.00 น. เป็นการเคลื่อนกำลังทหารออกจากสนามหลวง เพื่อกลับที่ตั้งหน่วย จะปิดการจราจร ถนนหน้าพระธาตุ ถนนพระอาทิตย์ และ ถนนสนามไชย
โดยตั้งแต่เวลา 12.00 – 18.00 จนจบพิธีจะปิดการจราจรทุกจุดคือ ถนนมหาราช ถนนพระจันทร์ ซอยพระยาเพชร เพื่อใช้เป็นที่จอดขบวนรถของหน่วยทหารรักษาพระองค์